Պաշտպանության նոր նախարարն արդեն ՀՀ նախագահին է ներկայացրել մի «փայլուն» գաղափար, որը բուռն քննարկումների տեղիք է տվել: Ըստ նախագծի` հաշմանդամություն ունեցող զինծառայողների սոցիալական աջակցությունն ապահովելու համար ՀՀ աշխատող քաղաքացիները ամսական 1000 դրամ տրամադրելով 20 տարի շարունակ կլուծեն նրանց ապահովագրավճարը, որը պետությունը ոչ մի կերպ չի կարողանում լուծել այն գումարներով, որն այսպես թե այնպես հարկում է ՀՀ քաղաքացիներից: Ծրագիրը ֆինանսավորվելու է հատուկ հիմնադրամի միջոցով, որին աշխատող յուրաքանչյուր անձ ամսական վճարելու է հազար դրամ: Հիմնադրամը նաև հավաքելու է կամավոր նվիրատվություններ: